कक्राझार सहरनि साखाथि मागुरमारियाव थांनाय 31 अक्टबर खालाराव मिरु इउपिपिएल दोलोनि नेहाथारि खनसुर आलि मुंनि सासे थिखादारा 15 बोसोर बैसोनि सासे उन्दै हिन्जावसाखौ जिनाहारी खालामनो नाजानायनि गोख्रों अजद सिखारदों। मिथिनो मोन्नाय बादिब्ला मिरु इउपिपिएलनि नेहाथारि खनसुर आलि मुंनि थिखादारा मागुरमारियाव लामानि खामानि मावबाय थानाय समाव गंसे नखराव दै लोंनो हाबहैना रावबो गोयै समाव उन्दै हिन्जावसाखौ जर जुलुमै जिनाहारी खालामनो नाजादोंमोन । खौरां मोननाय बादिब्ला गुबै दायनिगिरिजों लोगोसे आरो सानै नि बेरेखा बो अजद। रां होनानै जाथायखौ सिरि यै लाखिनो नाजानायनि अजद । खामानि मावनायखौ नायनो थांनानै दै बिनायनि सोलो जों नो बेबायदि खालामदोंमोन। उन्दै हिन्जावसानि नखरनि सोद्रोमाफोरा जिनाहारी खालामनो नाजानायनि दायाव इउपिपिएल दोलोनि मिरुनि नेहाथारि खनसुर आलिनि हेंथायै कक्राझार पुलिस थानायाव 2 नबेम्बराव गसर गसर थिसनो। बे जाथायनि सायाव दुलाराय बिटिसि बांङाली जुब सात्र फेडारेसननि दैदैनगिरि बिजु साहाया दायनिगिरिखौ गोख्रै खानांगौ आरो आयेननि गेजेरजों गोख्रों साजा होनांगौ होन्ना खौरांगिरिनि गेजेरजों दाबि दैखांदों।